open-index/open-wikipedia-markdown huggingface dataset:
Weana Couplet

Des **Weana Couplet** is a Gsaungseilog in de Stickln vaum Oid-Weana Voikstheata. S Couplet untabricht de Haundlung und richt si direkt auns Publikum und gibt Sichtweisn und Reflexionen vaum Sänga zum Bestn. In Hehepunkt hod des Couplet in de Stickln vaum Johann Nestroy und Ferdinand Raimund eareicht.

Des Couplet is a meastrophigs Liad mit Refrain und gleich aufbautn Strophn, de wos olle noch da söm Melodie gsungan wean. Da Naum kimmt ausm frz. *couplet*, des wos sovui wia Zeunpoa haast, weu des Liad greimte Verspoa hod. Des Weana Couplet is meistns auf weanarisch vafosst.

## Gschicht

Des Couplet is vaum Voikssänga Johann Baptist Moser in de 30a-Joa vaum 19. Joahundat entwicklt wuan. Sein berühmtestes Couplet is "Die Welt ist ein Komödienhaus, wir Menschen sind Akteur, das Schicksal teilt die Rollen aus, der Zeitgeist ist Souffleur" (1840).

In de Theatastickln vaum Ferdinand Raimund und Johann Nestroy hod des Couplet a gaunz wichtige Roin gspüd. Da Nestroy, a Schauspüla und Dichda, hod de Couplets fia si söwa gschriem und hod imma wieda de Politik kritisiad, vua oim s Spitzlsystem vau da Metternich-Ära. So is aa efta mit da Zensur in Konflikt kumma. Des Publikum woa gaunz haas auf seine Couplets.

Ana von de wichtichst'n Couplet-Komponist'n woa da Adolf Müller senior.

## Literatua
* Johann Nestroy (Autor), Hermann Hakel (Hrsg.): *Die Welt steht auf kein´ Fall mehr lang. Couplets und Monologe*. Forum Verlag, Wean 1962.
* Fritz Nötzold (Hrsg.): *Mein Weib ist pfutsch. Wiener Couples*. Fischer Taschenbuchverlag, Frankfurt/M. 1969 (Fischer-Bücherei; 1059).
* Ferdinand Raimund: *Die Gesänge der Märchendramen in den ursprünglichen Vertonungen*. Anton Schroll & Co, Wean 1924.
* Otto Rommel: *Das Couplet-Werk Johann Nestroys*. In: Johann Nestroy: *Gesammelte Werke in sechs Bänden*. 1949 (Bd. 6)
* Richard Smekal (Hrsg.): *Altwiener Theaterlieder. Vom Hanswurst bis Nestroy.*, Wiener literarische Anstalt, Wean/Berlin 1920
Couplet

As **Couplet** (*frz.* „couplet“: Zeinpoor) is in da Musi a meastrophigs witzig-zwoadeitigs satirisches Liad mit an eiprägsama Refrain. In dea Bedeitung is in Estreich und Bayern durchs Weana Couplet bekannt worn; ois Theataliad im Oid-Weana Voikstheata, vor oim vom Johann Nepomuk Nestroy und vom Ferdinand Raimund, oft mit an politisch-gsejschoftlichn Hintagrund.

Fias Couplet is de Interaktion mitm Publikum entscheidend, dewegn gibts im Fuim koane Couplets.

## Schau aa
* Couplet-AG
* Weana Couplet

## Literatua

* Tucholsky, Kurt: „Das Couplet“, in *Schall und Rauch*, April 1920
Swagger

**Swagger** moant:

* Jack Swagger (* 1982), US-amerikanischer Wrestla
* Swagger stick, ein Offiziersstock
* a Oibum vo da irisch-amerikanischn Folk-Punk-Rock-Band Flogging Molly
* Swagger, deitsche Rock-Band aus Thüringen
Swagger stick

A **Swagger stick** oda **Offiziassteckal** wead vo Offizian ois Symboi vo eanara Autorität trogn. De Tradition wead voa oim no in da Britischn Armee pflegt und in de Armeen vom Commonwealth. Da Swagger stick is moast aus Rattan gmocht.

De Tradition geht auf de remische Armee zruck. Da Centurio hod an Steggn trogn, dea wos zua Keapastrof eingsetzt woan is.

## Schau aa
* Swag

## Im Netz
* The RSM's Pace Stick & Swagger Sticks
* 01 September 1917 article on origins of the Swagger Stick
Daniel Shechtman

Da **Shechtman Daniel** (** ), min Spitznam da „Dan“, is an 24. Jenna 1941ge z Tel Aviv auf d Wejd kema. Ea is a israelischa Physika und hod 2011 an Kemii-Nobelpreis griadg, wei a de Kwasekristoj endeggd hod.

## Im Netz

* Nobel Laureates from Technion - Israel Institute of Technology.
* Biography and Bibliographic Resources, from the Office of Scientific and Technical Information, United States Department of Energy
* Story of quasicrystals as told by Shechtman to APS News in 2002.
* Biography/CV Page – Technion
* TechnionLIVE e-newsletter
* Dan Shechtman (Iowa State faculty page)
* 2012 interview with ''The Times of Israel''
Garching an da Alz

**Garching an da Alz** (amtli: **Garching a.d.Alz**) is a Gmoa im owabairischn Landkroas Oidäding.

Es ligt im Oiztoi, 30&nbsp;km neadli zan Kimsää und umara 20&nbsp;km zan Waginga Sää, diaggad an da B . D Oiz isa Ohfluss voum Kimsää.

### Gmoagliedarung

Garching an da Alz hod 67 Ortstei:

## Berihmtheidn

* Joseph Wasserburger (1788–1857), Foikssänga und Zittaschbuia
* Maria Andergast (1912–1995), esdareichische Schauschbuiarin
* Anton Feichtner (* 1942 in Garching), boarischa Foiksschauschbuia
* Hartwig Hausdorf (* 1955), Schriftschdeja 

## Beleg


## Im Netz

* 
*
Buddh International Circuit

Da **Buddh International Circuit** is a Motorsport-Rennstreckn in Greater Noida, in da Nachnt vo Delhi im Bundesstoot Uttar Pradesh in Indien. Sie is vom Hermann Tilke plant woan. Die Streckn is 5,125&nbsp;km long, hot 16 Kurven und an Höhnuntaschied vo 14 Meta. Da die Streckn higelig in die Londschoft modelliat woan is, wead sie vo einign Fohran a als "Beag- und Toifohrt" bezeichnet. Am 30. Oktoba 2011 hot do easchtmois da Groaße Preis vo Indien stottgfundn.

Die Streckn is noch Buddha bnonnt woan, um a Zeichn fi a innare Rua zsetzn.

## Olle Siega vo Formel-1-Rennen in Greater Noida

## Im Netz
* Website vom Betreiba
Kristall

A **Kristall** (deitsch) oda boarisch: **Krisdoj** is in da Physik und da Kemi a fesde Substanz, de wo af da mikroskopischn Ebane vo de Atome und Molekuie houchreglmassig ogoordnet is. De aktueje Definizion vo da inddanazionaln Kristallografnvaoanigung iis, dass a diskrets Beugungsmusta be Bestrahlung mit monochromatischa Röntgenstrahlung aussakemma muas, oiso oanzejne Dipfal auf'm Schirm. De Definizion schliassd aa de Quasikristalle mid eĩ. Zugga, Soiz und Metoi beschdängan normal aus Kristdoj.

An Begrif "Kristall" gibt's aa no in da Algebra und zwor in da Leahr vo de Khniipf.

Bej de groussn Kristoij wo ma in de Beag findd, redd ma im Boarischn aa vo Stuafn.
Heidlberg (Begriffsklearung)

**Heidlberg** is da Nam vo dene Orte:

Deitschland:
* Heidlberg z Baden-Württemberg
* Heidlberg (Groß Pankow), Ortsteil vo da Gmoa Groß Pankow am Landkroas Prignitz, Brandnbuag
* Heidlberg (Seiffen), Ortsteil vo da Gmoa Seiffen/Erzgebirge, Sachsn
Eiropa:
* Heidlberg, a Weiler a da Gmoa Zedelgem, Belgien
Noadamerika:
* Heidlberg (Ontario), Kanada
* Heidlberg am Lee County (Kentucky), USA
* Heidlberg am Le Sueur County, Minnesota, USA
* Heidlberg am Jasper County (Mississippi), USA
* Heidlberg am Allegheny County, Pennsylvania, USA
* Heidlberg am Hidalgo County (Texas), USA
* Heidlberg Beach, gmoafreie Siadlung am Erie County (Ohio), USA
* Heidlberg Estates, Ortsteil vo Salem (Virginia), USA
* Heidlberg Township, Lower Heidlberg Township, South Heidlberg Township und North Heidlberg Township am Berks County, Pennsylvania, USA
* Heidlberg Township, Lebanon County, Pennsylvania, USA
* Heidlberg Township, Lehigh County, Pennsylvania, USA
* Heidlberg Township, York County, Pennsylvania, USA
Afrika:
* Heidlberg (Gauteng), Siadafrika
* Heidlberg (Westkap), Siadafrika
Australien:
* Heidlberg (Victoria), heid a Stodteil vo Banyule, neadlicha Voaort vo Melbourne, Victoria

**Heidelberg** is da Nam vo dene Leid:

* Götz Heidelberg (* 1923), deitscha Physika, Konschtrukdea und Undanehma
* Kirk Heidelberg, US-amrikanischa Football-Dräna

**Heidlberg** is da Nam vo dene Berg:

z Deitschland:
* Heidlberg (Alsfeld) (393 m), am Vogelsbergkreis, Hessen
* Heidlberg (Bramwald) (402 m), am Bramwald, Niedersachsen
* Heidlberg (Unterharz) (558,2 m), a Harz, Sachsen-Anhalt
* Heidlberg (516,7 m), auf da Haßlacherbergkettn, bei Kronach, Bayern
* Heidlberg (335,9 m), Siadausleifa vom Heuchelberg, mid da Burg Neipperg, Baden-Württemberg
z Boin:
* Jagodna (977 m), Habelschwerdter Gebirge, midlane Sudetn
* Waligóra (936 m), Waldenburger Bergland
z Tschechien:
* Žalý (1035 m), Riesengebirg, Bezirk Semil

**Heidlberg** stehd aussadem fia:

* Heidelberger Druckmaschinen, a Druckmaschinenherstella z Heidlberg
* Heidelberg, Codename fia de 3. Version vo da Linux-Distribution Fedora Core
* HeidelbergCement, a Zementherstella
Fouriertransformation

Bej da **Fouriertransformation** wexelt ma quasi an Darstellungsraum vo ana Funktion und belossd den Informationsgehojd vo da urspringlichn Funktion bei.

## Beispui
Beispuisweis hod a Ziddasoatn wammas mit irgadebbas ozupft (Ziddaring, Finga, Steggal, Geingboong ...) solangs "duad" a bestimmde (zeitobhengige) Form oda Auslenkung. Dees kunnd ma si mid ana Houchgchwindigkeitskamara oschaung dann hod ma a Darstellung vo da Schwingung vo dera Soatn im geomädrischn Raum. Wemma iadz awa des Frequenzspektrum vo dem Toon dea wo do aussakimmt mit am Ozilloskop oschaugd --- oda si oafach den Toon ohead dea wo aussakimmt, dann hod ma a Darstellung vo da Schwingung im Frequenzraum und des is de **Fouriadransformiade** vo da Bewegung wo de Soatn macht.

## Maddemaddisch

Bi f \in L^1(\R^n) a Funkzion de wo ma integrian ku, na hoassd ma \mathcal{F}(f) de (kondinuialiche) Fouriadransformiade  vo da Funkzion  f, wobei

:
\mathcal{F}(f)(t)
  = \frac{1}{\left(2\pi\right)^{\frac{n}{2}}}
      \int_{\R^n} f(x)\,e^{-\mathrm{i} t \cdot x} \,\mathrm{d} x,


do iis t \cdot x as Standardskalarprodukt vo de Vektorn t und x; as  \mathrm{i} is de imaginäre Einheit.

## Litaradua

* Dirk Werner: *Funktionalanalysis*. Springer-Verlag, 6. Auflage, ISBN 978-3-540-72533-6.
* Lars Hörmander: *The Analysis of Linear Partial Differential Operators I*. Springer-Verlag, Second Edition, ISBN 3-540-52345-6.
* 
* Herbert Sager: *Fourier-Transformation*. 1. Auflage 2012, Zürich, vdf Hochschulverlag AG an der ETH Zürich, ISBN 978-3-7281-3393-9.

## Im Netz
*
Zündapp

De **Zünd**er- und **App**aratebaugesejchofd (lezde Firma: **Zündapp**-Werke GmbH) woa oane vo de groußn deitschn Motorradhersteja in da Zeid vo 1917 bis 1984 und Tei da Niamberga Motorradindustrie.

## Gschicht

Fritz Neumeyer, da Groußvoda voum leztn Unternehmenschefs,hod ogfangd mid da Fabrikation vo Dampfmaschina und Spuisachan. Zam mit de Unternehmen Krupp und Thiel hod da Neumeyer 1917 de Zünder- und Apparatebaugesellschaft Nürnberg grind, de 1918 in seim Besitz ibaganga is.

 
No da Berliner Automobui- und Motorradausstäung 1920 hod da Neumeyer bschlossn, sejba Motorradl zan baun. Mid da Fliaßbandtechnik hoda  1921 mit da Z 22 sei easchde Maschin preiswert aufm Markt bringa kinna. 1500 Stück vo dem Motorradl hoda baut bis 1922. De Erfoigsgeschicht vo dem Unternehmen is a durch Neumeyers Doud 1935 ned afghoidn worn. Am End da 1930er-Joa woa Zündapp oane da fünf besdn Motorradlfabriken in Eiropa.

Am 10. August 1984 hod da Dieter Neumayer (* 1931, † 1989; Gschäftsfira seit 1971 ), an Vogleich omejdn miassn.  Am 20. Septemba im sejm Joa is a Insoiwenzvofahn eaeffned woan. Am 26. Oktoba 1984  san de Brodugtionsanlong vo an kinäsischn Untanehma fia 16 Milliona DM (8,2 Milliona Eiro) kafft und ind Voiksrebublik Kina vaschifft woan.

## Beleg


## Im Netz

* Motorräder von Zündapp mit Kastenrahmen und Viertakt-Motor
* Wehrmachtsgespann
* Der Zündapp Janus und andere Kleinwagen der 1950er
* Seitenbordmotor ZÜNDAPP Delphin 303
* Zündapp Datenbank
* Moped-Museum Zündapp Fahrzeugübersicht
* Zündapp Modell 537
* Zündapp Motorräder von 1921 bis 1984
* Zündapp Farbnummern
DB-Baureihe 420

De Zig vo da **DB-Baureihe 420** san dreiteilige Elektrotriebzig und de easchtn Serienfoahrzeig, de wo fian S-Boh-Vakeah in de Wechslstrom-S-Boh-Netz baut worn san. Heit weans nua no bei de S-Boh-Netz Stuagart und Rhein-Main eihgsetzt. Friaa sans no bei da S-Boh Rhein-Ruhr gfoahrn und natiale aa bei da S-Boh Minga, fia de wos uaspringle baut worn san.

Da Grund fia de Produktion vo dene Zig san de Olympischn Summaspui 1972 z Minga gwen. Domois is as S-Bohnetz entstandn und dozua hod ma neie Schienenfoahrzeig braucht.
Albuin

**Albuin** isch a Vórnåmen (fir Mandr) mit an germanischn Ursprung: alb = Naturgeischt, wini = Fraint. **Alboin** unt **Alwin** håbm die gleiche Pedaitung. Die italienische Fórm isch Albuino. 

*Albin* hingégn kånn a Nébmfórm va Albuin sein, kånn in åndre Fälle aa va lateinisch albus (= weiß) kémmen. 

**Nåmenstrégr:**
* Pischof Albuin va Prixn
* Alboin, Kinig va die Langobardn
Reziprokes Gitta

A **reziprokes Gitter** is a Konstruktion vo da Kristallographie, um de Beigung vo Kristoin z beschreibm, z. B. in da *Laue-Bedingung*. Es werd in da Rentgen-, Elektrona- und Neutronabeigung vawendt.

Des Konzept is - mit oana leicht vaändatn Definition - in da Festkerpaphysik zum reziprokn Raum eaweitat worn. Durtn werds mit da quantnmechanischn Beschreibung vo physikalischn Vorgängen in am Kristoi durch Quasiteilchen eingsetzt.

## Definition
A 3-dimensionales Punktgitta werd durch drei Basisvektorn  \vec {a_1},  \vec {a_2} und  \vec {a_3} bschriebm. Des Gitta werd aa reales oder direkts Gitter gnennt. De Basisvektoren vom reziproken Gitta, des wo zum Gitta gheat \vec {b_1},  \vec {b_2} und  \vec {b_3} ergebm si aus de Gleichunga:

Dobei is \mathbf{a}_1 \cdot (\mathbf{a}_2 \times \mathbf{a}_3) as Volumen vo da Elementarzejn.

## Literatua
*
*
*

## Im Netz
* Vector Analysis
* As reziproke Gitta (IUCr, engl.)
Legierung

A **Legierung** macht ma indem ma zwoa oda mehra Metalle midanada vomischd. Normal gäd des nedda bei ana groussn Hitz, awa bei monkhe gäds aa scho bei Umgebungstempardua. As Wordd kimmd von Ladejnischn *ligare*, des hoassd zammadbinddn oda zammhenga.

## Beleg
Ingenuin (Heiliger)

Dr langobardische Geschichteschreibr Paulus Diaconus håt gschriem, dass dr **Ingenuin** Bischof va Säbm isch. Damit isch er dr erschte, der als Bischof va dén Órt aufscheint; zem håt’r aa a Basilika paun glåssn (Gråbungen um 1980 håbm zun a Pestätigung peitrågn). Er isch in Jåhr 605 gschtórm und drvór wåhrscheinlich ca. 30 Jåhr lång Bischof gwésn.

## Sei Lébm
Um Säbm sein zu dr sell Zeit Langobardn unt Frånkn gwésn, dé sich in die Håår glégn sein; drzua sein in Óschtn nó die Schlaabm kémmen. Weil’s só hoaß her gangen isch, isch dr Ingenuin nåch Aquileja åghaut. Zem håt’r sich pan a Pischofsvrsåmmlung peteiligg. Er isch aa af dr Seitn van óschtrémischn Keisr Maurikios (Mauritius) in Streit mit’n Påpscht Gregor in Groaßn vrwicklt gwurtn. 

Pan Friednsschluss in Treant 590 zwischnen langobardischn Kinig Agilulf Ewin unt die Frånkn isch’r aa drpei gwésn. Dr Heilige Ingenuin isch in Säbm pegråbm gwurtn; dr Pischof Albuin, der um dr erschtn Jåhrtausntwénde glép håt, håt seine Poanr zun nuidn Pischófssitz Prixn prengen glåssn. Schón vór dr sel Zeit isch’r als Heiligr vrehrt gwurtn.

Dr Nåmen wert untrschiedlich daitet: entwédr er isch va  lateinisch genu (Knia) ågleitet, ódr åndrerseits va germanisch Ingwin (Ingwio = a Góttheit + wini = Fraint). 

Dr Ingenuin isch Mitpatrón va dr Diözése Pozn-Prixn unt wert in 5. Febrar gfeirt. 

## Quell

Eduard Widmoser; Südtirol A - Z; Südtirol Verlag, Innsbruck - München, 1983
Albuin (Heiliger)

Dr **Albuin** ståmmp aus Kärntn unt isch ausn Gschlecht va die Aribonen. Um 975 isch’r Pischof va Säbm unt Prixn gwórtn, in Jåhr 1006 isch’r gschtórm.

## Sei Lébm
In Untrschied zu friahre Prixnr Pischéf woaß man va ihm recht konkret épes ibr sein Lébm, zun Peischpiel aa dass sei Våtr aa Mårkgråf gwésn isch unt ébmfålls Albuin ghoaßn håt. Sei Muatr (Hildegard) håt a Kapital ausgébm, damit’r in Prixn studiarn håt kénnt. 

Er håt in Pischofsitz van Säbmr Perg åi in dr flåchn Ébm nåch Prixn vrlégn glåssn, håt aa die Poanr van Ingenuin va Säbm nåch Prixn pråcht. Só isch dr Hl. Kassian Patrón van Prixnr Dóm gwórtn. Dr Albuin isch loyal zu die Keisr Otto II. unt Heinrich II. gwésn, håt drfir an Haufn Lénderein kriagg unt isch só zun erschtn Firschtpischóf va dr Diözése gwórtn. Zu streitn håt’r mitn poarischn Gråf Ratpot, an Huosi, ghåp.

Van spétrn Pischóf Hartmann isch’r gemeinsåm mit’n Hl. Ingenuin zu Schutzheiling van Pischtum Prixn ernånnt gwórtn. Seine Poanr sein in Prixnr Dóm peståttet. Schón seit Énde van 11. Jåhrhundrt wert’r vrehrt. Sei Nåmenståg isch in 5. Febrar. Mitnånt mitn Ingenuin isch’r Patrón va vrschiedne Kirchn in Tiról. 

Die St.-Albuins-Épfl sein nåch ihm penånnt. Er selbr håt seinrzeit drfir gsórgg, dass in Eisåcktål Épfl ånpaut wern.

Dr Vórnåmen Albuin isch in dr Nåchfólgrdiözése van Pischof (Pózn-Prixn) seltn ånzutréffn, kaum 2 af 10 000 Mandr bzw. Puabm hoaßn só. In Taitschlånt isch’r nó viel seltner.

## Zu lésn

* Anselm Sparber: Die Brixner Fürstbischöfe im Mittelalter; Athesia, Bozen 1968.
* Heinz Wieser: Alter Diözesanpatron starb vor 1000 Jahren; Osttiroler Bote van 9. Febrar 2006.

## Link
* Website Geschichte Tirol.
* Albuin in „Heiligenlexikon“.
Lenggrias

**Lenggrias**, aa **Lengerriß** (amtli: **Lenggries**) liegt 50&nbsp;km südlich vo Minga und is a Luftkorort. Da Lenggarisser Hausberg is as Brauneck. As Brauneck is a 1555 Meda houcha Skiberg mid 14 Lift und oana Gondel, mid dera ma aa im Summa aufe fahrn ko. As Dorf Lenggrias hod 10.077 Einwohner und is Flächenmäßig de gräßde Gmoa vo Bayern. De Gmoa ged vom Arzboch bis Zur Tiroia Grenz. In da Gmoa liegt a da Suivaschdoa-Stausää (bei de Lengerisser weada „Suivä“ gnennd) und dea hod a Einzugsgebiet vo 1138m². Da Sää hod 3 gräßare Zuaflüsse. De Dürrach de Woicha und d'Ísar. Es fliaßn aba a no kleanare Becha in d´Sää.

Des Buidl zoagt im Hintergrund (de Blattn rechts) ano an gräßdn Berg in Da Lenggriasa Gmoa. Des is da Schafreida mid ana Häh vo 2102 Meda.

## Beleg



## Im Netz

* Offizielle Website der Gemeinde Lenggries
* www.hohenburg-lenggries.de
* 
* 
* Wintersportbilder aus Lenggries
Etztolarisch

**Etztolarisch** oda **Ötztalerisch** is a tirola, siidboarischa Dialekt. Duach de Obgeschiedenheit vom Etztoi in Tirol is de Sproch do uatimle dahoidn worn und guit ois ane vo de ejtastn Sprochformen vom Siidboarischn.

Etztolarisch wead vo 8.000 bis 15.000 Sprechan gredd. Es is 2010 in de UNESCO-Listn *Immaterielles Kulturerbe in Östareich* aufgnumma worn.

Dees aissare Etztoi steht a wengal untam Einfluss vom Obainntoi, dees innare unta dem vom Passeia- und Schnalstoi in Siidtirol, wearend im middlan Etztoi da Etztola Dialekt am unspringlichstn konsaviat worn is, eppa da Vokal- und Suibmreichtum vom Friah-Middlboarischn.

## Lexik

## Textbeispui

## Heabeispui
*Gedicht ''gehüenooglt'' vom Hans Haid im mp3-Format

## Schau aa
* Siidboarisch
* Tirolarisch

## Beleg


## CD
* Jung und Frisch: *Die Earchte*. Voiksmusi af Etztolarisch vo am Deandl-Trio. (Heaprobm)

## Literatua
* Hans Haid: *töet vöer dr töet keemen ischt.* Gedichtln im Etztola Dialekt, Buach plus CD. Skarabaeus Valog, Innschbruck 2006. ISBN 3708232054
* Hans Haid et al.: *ums darf umha droot.* Lieder, Dokumente und Gedichte aus dem Ötztal, 1979 (nua vom Autorn sejm z kriagn)
* Hans Haid: *Pflüeg und Furcha.* Gedichte in Tiroler Mundart (Ötztal), 1973 (nua vom Autorn sejm z kriagn)

## Im Netz
* Ötztaler Wörterbuch
* Österreichische UNESCO Kommission: Ötztaler Mundart (inkl. 3 Heabeispui)
* Ötztal-Archiv (Mit umfangreicha Sammlung zan Etztola Dialekt)
Oid-Weana Voikstheata

Des **Oid-Weana Voikstheata** (**Alt-Wiener Volkstheater**), aa **Oid-Weana Voikskomedie**, is a Weana Theatafuam vaum 19. Joahundat. Es hod si ausm barockn Haunswuascht entwicklt. In Hähepunkt hods in de Zaubaspü und Possn vaum Ferdinand Raimund und Johann Nestroy earreicht.

## Charaktaristik

De wichtigstn Meakmole vom Oid-Weana Voikstheata san:

* Weanarisch ois Sproch
* Nemfiguan mit ana haundweaklich-klaabiagalichn oda baialichn Heakumft entwickln si zu Protagonistn
* zoireiche musikalische (Couplet, Quodlibet), dänzarische und meachnhofte Einlogn
* Stegreifspü (Extempore)
* Stoffe und Themen aus da Trivialliteratua oda aus Opern aus dera Zeit
* Oidogsbezogane Haundlung mit komischn, positivn, oft moralisiarendn End

## Oatn

* **Zaubastickl und Bessarungsstickl**

:Zum Zaubastickl ghean s Feenmeachn, de Zaubapossn, de Zaubaoper, Rittapossn und Gspenstastickln. Es geht do zwoa aa um irdische Themen, owa de Wundawöd vau Feen, Geista, Zauwara und Nixn greift ins Lem auf da Eadn ein. Oft gehts um de Laitarung vo Menschn oda de Ealesung vo an Zauwabann. De Ausstottung vau de Zauwastickln is sea foamprächtig und prunkvoi.

* **Parodie und Travestie**

:In da Parodie wiad a lustiga Inhoid in a ernste Fuam vapockt. Bei da Travestie wiad a ernsta Stoff scheazhoft obghaundlt. Auf de Weis wiad da Weana Gsöschoft a Spiagl vuaghoidn.

* **Lokalposse**
:De Lokalposse is a deab-komisches Theatastickl mit lokalem Bezug.

## Literatua

* Margret Dietrich: *[[Hanswurst]] lebt noch.* Verlag Das Bergland-Buch, Soizburg 1965.
* Jürgen Hein (Hg.): *Parodien des Wiener Volkstheaters*. Reclam, Stuttgart 1986, ISBN 3-15-008354-0.
* Jürgen Hein: *Das Wiener Volkstheater*. Wissenschaftliche Buchgesellschaft, Darmstadt 1997, ISBN 3-534-13593-8.
Sauane Suppm

De **Sauane Suppm**, aa **Sauere Suppe** oda **Saure Suppm**, wor friara in Oidbayern und Östareich a Oidogsessn fia oarme Leit.

Bsondas im Boarischn Woid wor de Suppm a Grundnohrungsmittl, wei annodozumoi a jeda Waidla a Kuah im Stoi steh hod ghobt.

De Zuabereitung is relativ oafoch. In an Lita afkochts Wossa keman zwoa Essleffen Mehj und sauane Milli (gstecklte Milli) dazua. Nacha wead no amoi afkocht. Gwiazt wead mit Soiz und Kimme. Oft duat ma no Eadepfen dazua und mangmoi kimmt aa a wengal Rahm eine.

De Suppm hod aa ois Oiheimiddl fia Mogn-, Darm- und Lebaleidn goitn.

Variantn vo da Sauanan Suppm san de Hirgstmillisuppm und de Koide Suppm.

## Beleg


## Literatua
* Walter Zeitler, *Bayerwald-Porträts*, Valog Attenkofer, Straubing 2010 (2. Auflog)
Athen

**Athen** is de Haptstod vu Griachaland und aa de gresste und beväikarungsreichste Stod.

De Stod is seit da Jungstoazeid imma bsiedlt gwen
und ghead so zu de äitastn Siedlunga und Städt vo Eiropa.

In da Antikn wor Athen da Oat vo da attischn Polis. A kloana owa bedeidada Stoot, dea wo ois Begrinda von da Demokratie guit.

## Beleg
Hotdogs

**Hotdogs** is a schnölla Imbiss, wo a haaß Wiaschtl in a aufschniddane aufgwaamde Semme eine kummt.

Garniad wiad des gaunze mid Semf, Paradeisasoos und Mayo.

Wo da Naum heakummt is ned bekaunt. Es gibt de Vamuadung, dass iagendwaun echte Hund vawuascht wuan san oda dass des dohea kummt, wei de deitschn Fleischhocka in Amerika gean Hund ghoidn haum, de wos wia a Wuascht ausgschaut haum.

## Im Netz
* 

## Beleg
Franz Boehm (Widastandskämpfa)

Da **Franz Boehm** (* 3. Oktoba 1880 in Westpreißen; † 13. Feba 1945 im KZ Dachau) is a Pfarra im Erzbistum Köln, Widastandskämpfa und Märtyra gwesn. Währnd da Herrschaft vo de Nationalsozialistn is er imma wieda in Konflikt mit da Regierung kumma. Im Jahr 1944 is er nachad verhaft und in an Pfarrablock vom KZ Dachau bracht worn, wo er im Feba 1945 gstorbm is.
Afghanistan

**Afghanistan**, offiziell **Islamische Republik Afghanistan** (Paschtu/Dari (Persisch): Afghānestān), is a Binnenstood in Siadasien a da Schnittstei vo Siad- zu Zendralasien, dea wos an Iran, Turkmenistan, Usbekistan, Tadschikistan, Kina und Pakistan grenzt. Drei Viadl vom Land hand Bergregionen wo grod schwa zum dareicha hand.

## Eadkunde
### Topografie

Afghanistan is a Binnenstoot mid arana strategischn Bedeitung a dera Region. As Land seiba is zum gresstn Teil a Gerbirgsland. Wenga ois wia 10 Brozent vo da Landesflächn lingand unda 600&nbsp;m da Meereshähn. D Gebiag vom Hindukusch (bis 7500&nbsp;m Hähn) und as Sefid Kuh dastreckt se iba weide Teile vo de 652.090 km² vo da Landesflächn.

### Klima
De Joareszeitn: De windalichn Westwinde bringand oft an mäßign Niederschlog, am Summer is oba gscheid drucka und grod am eissastn Siadostn vom Land soagt da Monsun fiaran Reng. Am Winda schneibts wega da groußn Hähn vom Land oft a a de Deja.

## Bvejkarung

80 % vo da Bvejkarung vo Afghanistan wohnand aufm Land und grod 20 % hand Stodara. De gresstn Städt hand Kabul (2,4 Mill. Einwohna; ois Agglomarazion 4,9 Mill. Ew.), Kandahar (362.000 Ew.), Herat (355.000 Ew.), Mazar-e-Scharif (290.000 Ew.), Dschalalabad (156.000 Ew.) und Kunduz (113.000 Ew.).

## Im Netz

### Deitsch
* SF Wissen: Multimedia‐Dossier zum Thema «Afghanistan»
* Afghanistan-Seiten des Militärgeschichtlichen Forschungsamts in Potsdam
* AGA. Wissenschaftliche Arbeitsgemeinschaft Afghanistan Eigene Beiträge und umfangreiche kommentierte Linkliste.
* Länderinformationen des Auswärtigen Amtes zu Afghanistan
* Entwicklungspolitische Informationen des GIZ-Länder-Informations-Portal (LIPortal) zu Afghanistan
* Afghanistan-Seiten der Bundeszentrale für politische Bildung
* Studie zur Situation in Afghanistan von ARD, ABC News und BBC, Befragungen des afghanischen Volkes in allen Provinzen, Daten für 2005–2008: Bericht (englisch)

### Englisch
* Selected Internet Resources, Library of Congress
* UNHCR: 2010 country operations profile – Afghanistan
* UNODC: Drugs finance Taliban war machine, 27. November 2008
* Bildergalerie Luke Powell, 1974–2003

## Lidaradua
* Jan-Heeren Grevemeyer: *Afghanistan: Sozialer Wandel und Staat im 20. Jahrhundert.* VWB-Verlag, Berlin 1989, ISBN 978-3-927408-24-1.
* Conrad J. Schetter, Almut Wieland-Karimi (Hrsg.): *Afghanistan in Geschichte und Gegenwart.* Beiträge zur Afghanistanforschung, IKO-Verlag für interkulturelle Kommunikation, Frankfurt/M 1999, ISBN 3-88939-498-1.
* Bernhard Chiari (Hrsg.): *Wegweiser zur Geschichte. Afghanistan.* 3. durchges. und erw. Aufl., Ferdinand Schöningh, Paderborn 2009, ISBN 978-3-506-76761-5. (PDF-Download 8.7 MB)
* Claudine Nick-Miller (Hrsg.): *Strategisches versus hunmanitäres Denken: das Beispiel Afghanistan.* vdf, Zürich 2009, ISBN 978-3-7281-3230-7 (Eintrag in der Deutschen Nationalbibliothek)

## Beleg
Sepang International Circuit

Da **Sepang International Circuit** is a Motorsport-Rennstreckn in Malaysia. Sie liegt in da Stod Sepang, wöche etwa 45 Kilometa südlich vo Kuala Lumpur liegt. Sie liegt a in unmiddelbora Nachnt zum Flughofn Kuala Lumpur. Die Rennstreckn is vom Hermann Tilke plant woan und is 1999 in den Rennkalenda aufgnumma woan. Außadem findn a no Rennen vo da Motorrad-Wödmoastaschoft stott.

## Streckndatn
Die Streckn is 5,54&nbsp;km long und is sea broad ausglegt (bis zu 22 m Meta). Die Start-/Züügerodn is 925 Meta long.

## Im Netz
* Hoamseitn
Garfield

**Garfield** is a amerikanische Comic-Serie, de vo Jim Davis erfundn worn is und seit 1978 vereffntlicht wird. Da Comic zoagt as Lebm von da Hauptfigur Garfield, am orangefarbign Kota, da si hauptsächlich durch sei Faulheit und Verfressnheit auszeichnet.

## Im Netz
* Hoamseitn vo Garfield (*englisch*)
Hans Lentner

Da **Lentner Hans** (* 5. Septemba 1894 z Grossomschlog; † 1977 z Spiaglau) wor za seina Zeit da bekanntaste Hoizschnitza im Boarischn Woid.

Da Lentner wor no a Buidschnitza vom oidn Schlog. Ea hod si jeds Stickl Hoiz mit dem a gorbat hod, sejm gsuacht. A Vorfeartigung vo Maschinen hod a grundsätzli obglehnt. In seine spodn Joar hod a si vor oim da sakraln Kunst gwidmet und is zan Herrgodschnitza worn.

An Haffa Orbatn vom Lentner stengan in Kiachn (Kruzifixe, Heilignfiguan, Mebliarung) im Boarischn Woid. Ea is oba aa iban Boarischn Woid ausse bekannt worn. A Kruzifix vom Lentner hengt in ana evangelischn Kiach in Bremen. An kunstvoi gschnitztn Wegweisa vo eam ko ma in Spiaglau bewundan.

## Beleg


## Literatua
* Walther Zeitler, *Bayerwald-Porträts*, Valog Attenkofer, Straubing 2010 (2. Auflog)
* *Hans Lentner: 1894 - 1977, Holzbildhauer; eine Ausstellung mit Werken des "Herrgottschnitzers von Spiegelau" bis November 1991*. Band 5 von Waldgeschichtliches Museum St. Oswald: Waldgeschichtliches Museum St. Oswald. Verlag Nationalparkverwaltung Bayer. Wald, 1991

## Im Netz
* ''Spiegelauer Geschichte''
Herrgodschnitza

A **Herrgodschnitza** (dt.: **Herrgottsschnitzer**) is in Bayern und Estareich de traditioneje Bezoachnung fia an Hoizbuidschnitza, dea wo vor oim Orbatn mit sakralen Motivn mocht.

De Bezoachnung is duach an Roman vom Ludwig Ganghofer entstandn: "Der Herrgottschnitzer von Ammergau" ('Da Herrgodschnitza vo Ammagau'). Bsundas vui Herrgodschnitza gibts in Sidtirol (vor oim in da Gegend um Gredn), im Ammagau und im Boarischn Woid.

Beruafsrechtli gheat dees Handweak zan Hoizbuidhaua, wo ar Ausbuidungsberuaf is.

## Beispui


File:Kruzifix Germaringen BNM.jpg|Bayerisches Nationalmuseum Minga (Kruzifix aus Germaringen)
File:Kruzifix Andreaskapelle.JPG|Andreaskapejn am Dom vo Bossa
File:Schönkirchen Kruzifix.jpg|Denkmoigschitzes Kruzifix z Scheenkiachn-Reyersdorf, in Niedaestreich
File:Kruzifix dt um 1330-40 Bamberg Diözesanmuseum.jpg|Diezesnmuseum Bamberg (Ejfnboa und Hoiz), zwischn 1330-1340
File:Kloster Andechs Kruzifix 2 a.jpg|Klosta Andechs, im Hintagrund de Oipm


## Schau aa

* Lentner Hans

## Im Netz

* 
*
Feed

**Feed** ( „Einspeisung“, „Zufua“) oda **Newsfeed** wead im Boarischn ois jargon-sprochliche Bezeichnung vawendt fia:

* elektronische Nochrichten ausm Internetz, de wo kostenlos abonniat und automatisch in an Feedreader oda aa in an Internetzbrowser oda ins E-Post-Programm eingspeist wean kena
* Podcast-Feed, zua Vabroadung bzw. zum Abonnian vo de aktuell vafigboan Episodn vo an Podcast
* Newsfeed, ois Transportmechanismus vo Usenet-Nochrichtn
* Ibatrogunga vo Nochrichtnbeiträgn oda Livesendungen fia Feansehsenda iba Nochrichtnsatellitn
Kaukasus (Begriffsklearung)

**Kaukasus** stehd fia:
*Kaukasus, a Gebirg z Asien
*Groussa Kaukasus, de gresste Gebirgskettn am Kaukasus
*Gloana Kaukasus, a Obschnied vo da noadanatolischn-noadiranischn Kettngebirg
*Kaukasus (Wisent), a Wisentbulle, dea wos ois Begrinda vo da Flachland-Kaukasus-Linie zejd
*Reichskommissariat Kaukasien, a plands Bsatzungsgebiet vom Groußdeitschn Reich am Zwoatn Weidgriag
*Neos Kafkasos (‚Neu-Kaukasus‘), a Dorf z Griachaland

**Caucasus** stehd fia:
* Montes Caucasus, a Gebirgszug aufm Mond
Nei-Hannova

**Nei-Hannova**, amtle: **Lavongai** (dt.: **Neu-Hannover**) is a Insl am Bismarck-Archipel und ghead politisch zu Papua-Neuguinea und da Provinz New Ireland. 1616 is de Insl vom Willem Cornelisz Schouten und am Jacques Le Maire entdeckt won. Nei-Hannova wiad vom Tirpitz-Gebirge in ost-westlicha Richtung duachzong. D hächste Erhebung vo da 1.186&nbsp;km² groussn Insl hod da Mount Deimling mid 957 Meda. 1960 hamd auf dera Insl 5.000 Leid gwohnd, im Joa 2000 hands scha 17,160 gwen.

Nei-Hanova ligt recht isoliad und is gscheid gebiagig, a so dass grod a de Kistn Kokospalmen wochsand. Zum groußteil deand voa oim a da Mitt vo da Insl Urwoid as Bäidl präng.

Auf da Insl hand grod zwoa Seigetieroatn bekannt, d Fledermausoatn Nyctimene albiventer und Rousettus amplexicaudatus. D Mohrennonne, a gloane Prachtfinknoat mid am ibawiegnd schwoazn Gfieda, kimd grod auf dera Insl fia.

## Beleg
Paprika

**Paprika** san Pflanzna, wo za de Nochtschottngwex ghean. De Fricht wean ois Gmias oda ois Gwiaz heagnumma.

Es gibt an Hauffa Speisn, wo mit Paprika gmochd wean. Se wean oba a gean roh zua Brotzeit gessn.

Paprika keman uaspringle aus Siidamerika, wea oba heit ibaroi af da Wejd obaut.

## Literatua
* Amal Naj: *Scharfe Sachen.* Rowohlt, Reinbek 1995, ISBN 3-499-12657-5.
* Philipp Berens: *Hot! Chili!* Lardon, Berlin 2006, ISBN 978-3-89769-915-1.
* Elisabeth Vaupel: *Gewürze. Acht kulturhistorische Kostbarkeiten.* Deutsches Museum, Minga 2002, ISBN 3-924183-85-6.
Stuck

**Stuck** is a kugelförmigs Droad-Gebäck mit Weinberl und Zimt. Gmacht und verkafft werd Stuck bloß im *[[Berchtsgoana Land]]*. A Loab Stuck san 6 Stück. Man kos oafach so essn, wobeis mit Budda no besser schmeckt. Friah homs Stuck nur vom 1. November bis zum Advent verkafft, inzwischen drahns es oam aber scho Ofang September oh.

## Gschicht
Ursprünglich war mit *Stuck* aa a *Bettelbrauch* verbunden. Oarme, zmoast oide Leid bettelten um *Stuck* und „beteten dabei laut“. Laut dem Volkskundler Rudolf Kriß hod se aber „scho 1731 der Pfarrer von Schellenberg bschwert, dass d'Leid wegam Stucksammeln den Gottesdienst versamt hom.“

Aa heid no schenkn im *[[Berchtsgoana Land]]* an Ollaheilign de Godn oder der Ged eana Patenkindern a sognanntes *Stuckgeld*.

## Beleg
Kitsch

**Kitsch** moant wos Mindaweatiges, Sentimentales und Triviales. Oft vasteht ma drunta an gschmocklosn Obklatsch vo Kunst, a billige Massnfeatigung stott Originalitet, hohle Obaflechlichkeit stott tiafana Sinn.

Heit is damit aa oft da komerzielle Massngschmock gmoant, banale Sentimentalitet und Gaudi-Orbatn anstej vo am kreativen, kinstlarischen Ausdruck.

Dees Wort kimmt ausm Deitschn und wead in vui andan Sprochn ois Loanwoat vawendd wead. De Wortgschicht is oba unkloar. Nach Kluge kennts vo *kitschen* (Strossnschlamm zammaschiam) kema oda vo *verkitschen* ('verhökern').

## Beleg


## Im Netz

* Avant-Garde and Kitsch—Essay vo Clement Greenberg
* On Kitsch—selections from Odd Nerdrum’s manifesto
* Kitsch and the Modern Predicament—Essay vo Roger Scruton
* Museum of Bad Art
* World Of Kitsch
* The Allee Willis Museum of Kitsch
* Kitsch or Not?
* world wide kitsch—kitsch painters and writers
Tegernsee (Stod)

**Tegernsee** is a Stod im obabayerischn Lankroas Miaschboch und a Heilklimatischa Kurort.

## Eadkund

De Stod liegt im Tegernseea Toi, am estlichn Ufa vom Tegernsee im boarischn Obaland und am neadlichn Oipmrand. Da gsamte See gheat zum Stodgebiet. Ebba 4 Kilometa estli vom Stodzentrum liegt de Gmoagrenz zu Rottach-Egern, de Baambortnschneid mit 1448 Meta Heh.

Weidane Nochbagmoana san: Bad Wiessee (am gegnibaliegendn Seeufa) und Schliersee (Gmoa). Es gibt oba koa Stroß, de wo af Schliersee fihrt. Durch Schliersee duachfliaßt da Oipboch. De Gmoagrenz zu Rottach-Egern valafft teiweis entlang vo da Rottach.

## Gschicht

Im Joar 746 hom de Briada Adalbert un Ottokar s Klosta Tegernsee grindt, des wo bis zua Säkularisation im Joar 1803 vo Benediktinamench gfihrt worn is.

## Politik

### Stodrot

Da Stodrot setzt si seit 2014 so zamma:

* CSU 5 Sitz
* SPD 3 Sitz
* FWG-Tegernsee 5 Sitz
* BürgerListe 3 Sitz

### Städtepartnaschoft

Partna vo da Stod Tegernsee is de Dianstoa ('Dürnstein') in Niederestareich.

## Sengswirdigkeitn

Vom See obgseng is des Klosta Tegernsee, de wichtigste Sengswirdigkeit im Ort. Des Klosta hod bei da Kuitiviarung vo Obabayern im Middloita a große Roin gspuit. Nach da Säkularisation in Bayern is des Gebaide ois Schloss gnutzt worn. Heit is a Gymnasium drin und des bekannte „Bräustüberl“.

## Wiatschoft

In da Wiatschoft spuit da Fremdnvakea de wichtigste Roin. Da greßte Orbatgeba is de Orthopädische Klinik Tegernsee. De Klinik is aa fir a Drittl vo de Ibanochtungszoin vo Tegernsee vaontwortli.

Im ehemolign Klosta is - nebman Gymnasium - aa no des *Herzoglich Bayerische Brauhaus Tegernsee* untabrocht.

## Berihmtheitn

### In da Stod geboan

* Egid Quirin Asam (1692–1750), Stuckateur und Buidhaua (Spadbarock)
* Anselm Prester (* 1943), Mola
* Wolfgang Lackerschmid (* 1956), Jazzmusika
* Peter Schlickenrieder (* 1970), Skilanglaifa
* Marcus H. Rosenmüller (* 1973), Fuimregisseur
* Viktoria von Rebensburg (* 1989), Skirennlaifarin

### In da Stod gwiakt

* Joseph Karl Stieler (1781–1858), Kunstmola, Hofmola vom bayerischen Kini
* Karl Stieler (1842–1885), Jurist und Dichter
* Ludwig Ganghofer (1855–1920), Schriftstella
* Ludwig Thoma (1867–1921), Schriftstella
* Hedwig Courths-Mahler (1867–1950)
* August Macke (1887-1914), Mola und Mitglied vo da Kinstlagruppm Der Blaue Reiter

## Beleg



## Im Netz

* 
*
Laos

**Laos** is a Stoot in Sidostasien und grenzt an Kina, Vietnam, Kambodscha, Thailand und Myanmar.

## Im Netz
Bibi Blocksberg

**Bibi Blocksberg** is a Hörspui- und Zeichntrickserie, de vo *[[Kiddinx]]* aus Berlin produziat wird. De Gschicht is vo da Autorin Elfie Donnelly im Jahr 1980 erfundn worn. De Hauptfigur is as Hexnmadl Bibi Blocksberg, wo stuckara 13 Jahr oid is. Ursprünglich hot de Serie *Eene meene Hexerei* ghoaßn.

## Im Netz
* Hoamseitn vo Bibi Blocksberg
* Hoamseitn vo da Zeichntrickserie
Johannes Diodato

**Johannes Diodato** (aa **Johannes Theodat** oda  **Owanes Astouatzatur**) (* um 1640 in Istanbul; † 1725 in Wean) woa a griechischa oda armenischa Händla und Kuria. Ea woa da Besitza vaum easchtn Weana Kafäähaus.

2004 is in Wean-Wiedn da Johannes-Diodato-Park noch eam gnennt woan.

## Literatua

* *Diodato, Johannes*. In: Felix Czeike: *Historisches Lexikon Wien*. Band 2: *De - Gy*. Kremayr & Scheriau, Wean 1993, ISBN 3-218-00544-2, S. 19.

## Beleg
Ketztinga Pfingstritt

Da **Pfingstritt z [[Bad Ketzing|Ketzting]]** oda **Ketzinga Pfingstlritt** (**Kötztinger Pfingstritt**) zejd za de gresstn Reidaprozessiona vo Eiropa. De Bittprozession geht af a Glebnis ausm Joar 1412 zruck. Seit dem ziagn Joar fia Joar am Pfingsmonda eppa 900 Reida in Trochtn vom Boarischn Woid, af aussaputztn Ressan, vo Ketzting duachs Zellatoi af Stoabihi.

## Ursprung

Stoabihi is am Ofang vom 15. Joarhundat in de Pforrei Ketzting eigliadat worn. Dea Weg wor fia de domolige Zeit weit und gfeale. Deshoib hod da Pforra vo de Buama in da Gmoa Schutz ogfordat. Spada is da Ritt ois Eainnarung an de Zeit Joar fia Joar wiedahoit worn.

## De Reidaprozession

De Reida wead vom Kreiztrega ogfiaht. Danoch keman de Laternentrega, de Fanfarnblesa un da Geistliche Offiziator mit Mesna und Ministrantn. Hinta eam reidn da Pfingstbraitigam mit dena Brautfiahran. Drauf foign da Pfingstlbraitigam vom Vorjoar mit seine Brautfiahra un de Vatretung vo da Burschnschaft. Dann keman de ibrign Reida. De Bittprozession mocht afn Weg viamoi Hoit (via Evanglien-Stationa) und da Offiziator vakindd s Evangelium und segnet mit da Monstranz de Flurn.

In da Woifoartskira St. Nikolaus z Stoabihi is nacha da Reidagottesdienst. Uma zwejfe gehts dann wieda zruck af Ketzting. In da Stod gibts an Festakt un an eicharistischn Segn. Nacha wean de Tugendkranzaln ibareicht, des wo a Auszeichung fia langjaarige Pfingstlreida is. Zan Schluss vo de religiesn Zeremonien gibts a "Te Deum" (Gottlob).

### Pfingstlkranzal

Dees Tugendkranzal, aa Pfingstlkranzal gnennt, is a Filigranorbat aus Goid- un Suibadroht. Wearend am Ritt trogts da Geistliche Offiziator an da Monstranz. Am End vom Pfingstlritt wead s Tugendkranzal am Stodplotz am Pfingstlbraitigam ibareicht. Dees is da gresste Stoiz vo an jedn Ketztinga.

### Pfingstlhozat

Da Pfingstlbraitigam deaf si noch seina Eanennung sejm a Pfingstlbraut un zwoa Brautfiahra auswejn. Wen da Pfinglsritt firti is, wean de Ketztinga Burschn in seim Ejtanhaus bewiadt. Am spodan Nachmitdog wead de Pfingslbraut zan Burschn un Brautzug duach de Stod oghoit. Am Obmd wead in da Wiatschaft de symbolische Pfingsthozat gfeiat.

In da Gschicht vom Pfingstritt is oba scho efta vorkema, dass dees nua a Vorspui za oana echtn Hozat wor. So wias aa in da Novelln vom Miachael Schmitt, vulgo Woidschmidt, "Die Pfingstelbraut" beschriebm is.

## Im Netz
* Maximilian Schmidt (da "Woidschmidt"): ''Die Pfingstelbraut''. Novelle (1885)
* Da Ketztinga Pfingstritt
* Da Pfingstritt im 19. Joarhundat
Deitsche Bischofskonferenz

De **Deitsche Bischofskonferenz** is da Zsommaschluss vo oin katholischn Bischefn vo de 27 Bistiman in da Bundesrepublik Deitschland. Nebn de Diezesanbischefn ghern aa de Koadjutorn, de Diezesanadministratorn und de Weihbischef dazua. De Bischofskonferenz is Mitglied vom Rat vo de eiropäischn Bischofskonferenzn. Sie is mit eam Sekretariat in Bonn oosässig, des Kommissariat vo de deitschen Bischefn is oba in Berlin. Da Vorsitznde wor seit 2014 da Erzbischof vo Minga und Freising, Reinhard Kardinal Marx. Om 3.&nbsp;Meaz 2020 wäjtn de deitschn Bischefe boa eara Fruajoahsvoivasommlung in Mainz den Bischof vom Limburg, Georg Bätzing, zu eam nein Vorsitzendn.

De easchte deitsche Bischofskonferenz hod im Jahr 1848 in Wiazburg stattgfundn. 1867 hobm si de deitschen Bischef easchtmois „am Grob vom heilign Bonifatius“ in Fulda versammlt; danoch is a feste Institution draus worn. De heitige Deitsche Bischofskonferenz geht af diese Vorgängaorganisation zruck.

## Im Netz
* Hoamseitn vo da Deitschn Bischofskonferenz

## Beleg
Holmenkollen

Da **Holmenkollen** is a Skisprungschonzn im Stodgebiet vo Oslo in Norwegen, de a longe Tradition gnießt.

## Gschichte
Da Holmenkollen is de öteste Skisprungschonzn vo da Wöd. Da easchte Wettkompf hot im Joar 1892 stottgfundn, wo Weitn bis zu 21,5 Meta gsprunga woan san.

Im Joar 1952 is da Holmenkollen fi de Olympischen Winterspiele 1952 gnutzt woan.

Im Joar 2008 is begonnen woan, de Schonzn o'zreißn und durch a neie z'asetzn. Somit liegt da K-Punkt nun bei 120 Meta und de Hillsize bei 134 Meta. Im Joar 2011 hom zum viatn Moi de Nordischen Skiwödmoastaschoftn aufn Holmenkollen stottgfundn.

## Ollgemeine und technische Datn
* Zuaschaugakapazität: 30.000
* Baujohr: 1892
* Umbautn: 1914, 1928, 1952, 1963, 1981, 1993, 1999, 2009
* Varein: Skiforeningen
* Schonznrekord: 141,0 m (Andreas Kofler, 05.03.2011)
* K-Punkt: 120 m
* Hillsize: 134 m
* Ulauflängn: 90,1 m
* Ulaufneigung: 36°
* Tischlängn: 6,6 m
* Tischneigung: 11°
* Tischheachnd: 3 m
* Ulaufgschwindigkeit: 94,7&nbsp;km/h
* Aufsprungneigung: 33,2°

## Großvaonstoltungen
* Nordische Skiwödmeistaschoft 1930
* Olympische Winterspiele 1952
* Nordische Skiwödmeistaschoft 1966
* Nordische Skiwödmeistaschoft 1982
* Nordische Skiwödmeistaschoft 2011

## Im Netz

* Offizielle Website
* Umfongreiches Skisprungschonznarchiv
Cham

**Cham** is a Kroasstod im Landkroas Cham in da Obapfoiz in Bayern.

Cham liegt ebba 60&nbsp;km nordestli vo Regnschburg am Fluss Regen, an linkn Nebmfluss vo da Donau in da Cham-Furtha Senke. Des is a langzogans Toi, des wo an Obapfäiza Woid und an Boarischn Woid durchschneidt. Ebba 20 Kilometa nordestli vo Cham liegt de tschechische Grenz und ebba 90 Kilometa nordestli liegt Pilsen. Cham nennt ma aa „Stod am Regenbogn“, wei da Regen de Chama Oidstod in am weidn Bogn einfosst. De Stod hoasst ma aa „Tor zum Boarischn Woid und zum Behmawoid“, wei Cham quasi dazwischn liegt.

### Stodgliedarung

Cham umfosst nebn da Kernstod no 52 weitare Ortstei/Stodtei:

Auf Gemeindegebiet existiern 14 Gemarkunga: Altenmarkt, Cham, Chameregg, Chammünster, Gutmaning, *Haderstadl*, Hof, Katzberg, Loibling, *Rhanwalting*, Schachendorf, Thierlstein, Vilzing und Windischbergerdorf. De Gemarkung Haderstadl werd teilt mid da Gmoa Chamerau, de Gemarkung Rhanwalting mid da Gmo Pemfling.

## Literatua

* Johann Brunner, Präparanden Ob.Lehrer, Zeichnungen von G. Achtelstetter, Neukirchen: *Geschichte der Stadt Cham*, Verlag Pankraz, Baumeisters Witwe, Cham 1919
* Jos. Lukas, Kooperator in Cham: *Geschichte der Stadt und Pfarrei Cham*, Cham 1862
* Hans Muggenthaler / Franz Xaver Gsellhofer: *Unser Cham – kurzgefaßte Darstellung der Chamer Stadtgeschichte von ihren Anfängen bis zur Gegenwart*, Cham 1967
* Otto Wolf: *Geschichte von Cham – Band 1. Festgabe zur 1100-Jahr-Feier der Gemeinde Cham*, Cham 1958

## Beleg


## Im Netz

* 
* Luftbuida vo da Stod
* Cham: International aktive Firmen
*
St. Hedwigs-Kathedraln (Berlin)

De **St. Hedwigs-Kathedraln** is de Kathedralkiach vom Erzbistum Berlin und Pfoakiach vo da Domgmoa, dea wo s aa gheat.

Se hot scho seit 1927 an Titl vo ana *Basilica minor* ghobt und is da wichtigste katholische Karchnbau in Berlin.

## Galerie

 Berlin Hedwigskathedrale.jpg|Oitoa und Untakiach
St. Hedwigs Kathedrale Innenansicht.jpg|Unta da Kuppe, links Klais-Orgl
 Berlin Hedwigskathedrale Altar.jpg|Oitoasain
 Berlin - Hedwigskathedrale 4 Krypta.jpg|De Krypta


## Im Netz

* 
* 
* Hoamseitn vo da Domgmoa St. Hedwig
Esterreichische Bischofskonferenz

De **Östareichische Bischofskonferenz** is da Zusammenschluss vo alln katholischn Bischefn in Östareich, d. h. vo de Diözesanbischefn, vo de Weihbischefn und vom Abt vo da Territorialabtei Wettingen-Mehrerau. Se besteht seit 1849 und is Mitglied im Rat vo de eiropäischn Bischofskonferenzn.

## Im Netz
* Hoamseitn vo da Östareichischn Bischofskonferenz
Schanigoatn

An **Schanigoatn** (**Schanigarten**) nennt ma auf Weanarisch an klaan Gostgoatn vau an Kafäähaus odar an Beisl. Meistns sans a boa Tisch und Sessln, de auf effentlichn Grund vuam Lokal stengan; des kaun a Trottoir sei, a Fuassgängazone odar a Parkstraafn.

De Definition bzw. Ogrenzung is owa im Spochgebrauch ned eindeitig. Maunge bezeichnen an jedn Gostgoatn ois Schanigoatn.

## Triviales
Ois Schanigoatn-Prinzip bezeichnet ma de Eslsbruckn fia de Umstölung vau de Uhrn auf de Summa- bzw. Wintazeit:

## Im Netz
* Wirtschaftskammer Wien - Schanigarten-Leitfaden (PDF-Datei; 264&nbsp;kB)
* Lokale mit Schanigeatn in Wean

## Beleg
Molekui

A **Molekui**, aa **Molekül** (vo lat. *molecula,* „kloane Masse“) is a Vabund vo zammhengade Atome. Da Grund wiaso si Atome zu Molekuia vabindn, liegt in de elektrostatischn Kräfte, wo zwischn de Elektrona und de Atomkern aus de wo se de Atome zammsetzn wiakn. Zu elektrisch glodne Atomvabund sogd ma klassischaweis in da Chemie, Iona oda Molekui-Ion oba ned "Molekui". In da Physik is ma do ned so diffizil. A Molekui muass a gwisse Stabilität hom, sunstan sogt ma dazua molekulare Gebuide (molecular entity).

*Im engan Sinn* und im oigmoanan Sprochbrauch vo da Chemie san Molekui elektrisch neitroie Partike, de wo aus zwoa oda mearan Atomen aufbaut san:

Molekui kenna aus Atome vo am oanzign chemischn Element afbaut sei, wia z. B. Sauerstoff (O2) und Stickstoff (N2) (Elementmolekui). De moastn Molekui san oba a Vaband vo Atome vo vaschiadne Elemente, wia Wossa (H2O) und Methan (CH4). De Onordnung vo de Atome (ia Konstitution) in am Molekui san durch de chemischn Bindunga fixiat. So dan si de Atome Ethanol (H3C–CH2–OH) vo Dimethylether (H3C–O–CH3) trotz da sejm Ozoi vo de Atome untascheidn und wern deshoib aa durch vaschiedne chemische Formen dorgstejt. In bstimmtn Fejn kennan Molekui, z. B. de Molekui vo da Millisaire, Forma mid gleicha Konstitution oba untaschiedlicha Onordnung (= Konfiguration) entsteh. Des hoasst, dass de gleiche chemische Summenformen aa untaschiadliche Molkui bedeitn kenna. Des Phänomen werd Isometrie gnennt.

## Obgrenzung

Ned olle chemischn Vabindunga bestengan aus Molekui. Des guit z. B. fir diamantortige Stoffe.

## Beleg



## Im Netz
Digital Object Identifier

A **Digital Object Identifier** is a oa(oa)deitigs Markal fia digitale Datnsachan. Es is ungefäa so wos wiar a ISBN Numma fia Biacha oda a ISSN Numma fia Zeitschriftn.

Digitale Objekte lossn si im Internetz iba de Adress (URL) findn. A Problem is oba, dass si Intanetzadressn efta ändan. Mit DOI werd a Objekt sejm identifiziat und net da Ort oda de Quejn, wos obglegt is.

Dafir stejt de *International DOI Foundation (IDF)* a Datnbank-System zua Vafigung, des wo bei jeder Orts-Ändarung im Internetz im Dokument jeweis in aktuejn Standort zuaornet. So ko ma iba de DOI-Numma mit oan oanzign Mausklick zum Dokument kemma.

## Im Netz
* Internationale DOI Stiftung (englisch)
* Partnerorganisationen vo da DOI Stiftung (englisch) 
* Eingabemaskn fir DOI
* Die IETF URI Orbatsgruppm (englisch)
* DOI-Registrieragentur fir Primärdatn
* Privacy Protection
Peter Altenberg

**Peter Altenberg** (* 9. Meaz 1859 in Wean; † 8. Jenna 1919 in Wean; eigentlich: **Richard Engländer**) woa a Weana, jidischa Schriftstöla. Sein Künstlanauman hod a noch seine Jugendliab Berta Lechna gwöht: De hod an Spitznauman "Peter" ghobt und woa aus "Altenberg aun da Donau" (heit a Ortsteu vau da Gmeinde St. Andrä-Wördern.

Da Altenberg hod nua kuaze Prosatexte gschriem, de wos si nua schwaa ana bestimmtn Stürichtung zuaordnen lossn. Haudlungen san do ned eakennboa, Hauptpersonen gibts ned und aa kaa Botschoft. Es san Momentaufnaumen, de wos s Lem in Wean um de Joahundatwende in konzentriata Fuam eafossn. Waun ma aa zwischn de Zeun lest, daun griagt ma a gsöschoftliches Panorama aus dea Zeit vamiddlt.

## Weak

* *Wie ich es sehe*. S. Fischer, Berlin 1896; Manesse, Zürich 2007, ISBN 978-3-7175-2128-0
* *Ashantee*. Fischer, Berlin 1897; Loecker, Wean 2008, ISBN 978-3-85409-460-9 
* *Was der Tag mir zuträgt. Fünfundfünfzig neue Studien*. Fischer, Berlin 1901
* *Prodromos*. Fischer, Berlin 1906
* *Märchen des Lebens*. Fischer, Berlin 1908; veränd. A. ebd. 1919
* *Die Auswahl aus meinen Büchern*. Fischer, Berlin 1908
* *Bilderbögen des kleinen Lebens*. Reiss, Berlin 1909
* *Neues Altes*. Fischer, Berlin 1911 (Digitalisat der UB Bielefeld)
* *Semmering 1912*. Fischer, Berlin 1913; verm. A. ebd. 1919
* *Fechsung*. Fischer, Berlin 1915
* *Nachfechsung*. Fischer, Berlin 1916
* *Vita ipsa*. Fischer, Berlin 1918
* *Mein Lebensabend*. Fischer, Berlin 1919 (Digitalisat der UB Bielefeld)
* *Der Nachlass von Peter Altenberg, zusammensgestellt von Alfred Polgar. Fischer, Berlin 1925.
* *Peter Altenberg. Auswahl von Karl Kraus, herausgegeben von Sigismund von Radecki. Atlantis, Zürich 1963
* *Das Buch der Bücher von Peter Altenberg*, zusammengestellt von Karl Kraus. 3 Bände. Wallstein, Göttingen 2009, ISBN 978-3-8353-0409-3
* *Die Selbsterfindung eines Dichters. Briefe und Dokumente 1892–1896*. Hrsg. und mit einem Nachwort von Leo A. Lensing. Wallstein, Göttingen 2009, ISBN 978-3-8353-0552-6

## Im Netz

* 
* Peter Altenberg im Zentralen Verzeichnis digitalisierter Drucke (zvdd)
* 
* 
* Biografie bei literaturhaus.at
* Linksammlung (FU Berlin)
* Leben und Werk mit Bildern
* Peter Altenberg in der Bibliotheca Augustana
* 

## Beleg